We Are the World 25 for Haiti

**«We Are the World 25 for Haiti»** é unha versión de We Are the World realizada a beneficio das vítimas do terremoto de Haití de 2010. Tamén se gravou unha versión en español interpretada por voces como Shakira, Thalía, Paulina Rubio, Vicente Fernández, Natalia Jiménez, Ricky Martin, Daddy Yankee, Cristian Castro ou Jon Secada, entre outros.

## Contexto 
O 12 de xaneiro de 2010, ás 4:53 da madrugada (hora local), Haití foi golpeado por un tremor de magnitude 7,0 na escala de Richter, o máis grave do país en máis dun ano. O epicentro situouse nos arrabaldes da capital, Porto Príncipe. A cifra de vítimas mortais estimouse en 230.000.

## Gravación 
Antes do terremoto, Quincy Jones e Lionel Richie tiñan previsto organizar unha nova gravación de «We are the World» o 28 de xaneiro de 2010, con motivo do 25º aniversario da orixinal. Con todo, debido á catástrofe en Haití, o plan aprazouse. A nova versión foi gravada o 1 de febreiro. Máis de 75 artistas participaron na gravación, que se realizou no mesmo estudo cá orixinal. A reunión dese gran número de artistas débese a que horas antes se celebrara a gala dos Premios Grammy dese ano.

A versión conta con actualización de letra e música a mans de Will.i.am, Kanye West e Wyclef Jean, así como unha serie de sesións de rap en relación a Haití. Michael Jackson, finado meses antes do lanzamento da canción, apareceu cantando a dúo coa súa irmá Janet por petición da súa nai, Katherine Jackson. 

O equipo de produción da canción inclúe a RedOne e o director musical Ricky Minor. O músico haitiano Wyclef Jean, quen tamén foi un dos produtores, cantou a primeira liña do segundo coro en idioma crioulo haitiano. Tamén o actor e cantante Jamie Foxx gravou unha parte en memoria do falecido pianista e cantante de soul Ray Charles, imitando a súa voz como na película biográfica "Ray".

No momento da gravación houbo numerosos comentarios sobre a versión orixinal. Jordin Sparks revelou que, malia nacer despois da orixinal, a canción tiña un enorme impacto sobre ela. Para Céline Dion, o lanzamento da canción non só beneficiaría a poboación haitiana, senón que tamén sería un recordo da paixón de Michael Jackson por axudar as persoas necesitadas.

Amais da montaxe de duetos de Janet, os seus sobriños Taj, TJ e Taryll, coñecidos colectivamente como 3T, forman parte do coro.

## Reacción e críticas 
Esta nova versión do sinxelo non só ten unha estrutura musical similar á orixinal, senón que inclúe Auto-Tune e versos de rap escritos por artistas de hip hop.

"We are the world 25 for Haití" recibiu comentarios negativos en xeral pola crítica de música contemporánea. As reaccións centráronse basicamente nas novas adicións musicais, así como na escolla de artistas como Justin Bieber, Miley Cyrus ou os Jonas Brothers. 

Con todo, a canción foi un éxito comercial en todo o mundo e colocouse no Top 20 de varios países.

## Artistas por Haití 
**Condutores**

* Quincy Jones
* Lionel Richie

**Solistas (por orde de aparición)**

* Justin Bieber
* Nicole Scherzinger
* Jennifer Hudson
* Jennifer Nettles
* Lionel Richie
* Josh Groban
* Tony Bennett
* Mary J. Blige
* Michael Jackson
* Janet Jackson
* Barbra Streisand
* Miley Cyrus
* Enrique Iglesias
* Jamie Foxx
* Wyclef Jean
* Adam Levine
* Pink|P!nk
* BeBe Winans
* Usher

* Céline Dion
* Fergie
* Nick Jonas
* Toni Braxton
* Mary Mary
* Isaac Slade
* Lil Wayne
* Carlos Santana (só de guitarra)
* Akon
* T-Pain
* LL Cool J
* Will.i.am
* Snoop Dogg
* Busta Rhymes
* Swizz Beatz
* Iyaz
* Kanye West

; Coro

* Patti Austin
* Bizzy Bone
* Jeff Bridges
* Zac Brown
* Brandy Norwood
* Natalie Cole
* Harry Connick Jr.
* Kid Cudi
* Il Volo
* Faith Evans
* Ne-Yo
* Nipsey Hussle
* Melanie Fiona
* Sean Garrett
* Tyrese Gibson
* Anthony Hamilton
* Keri Hilson
* Julianne Hough
* India.Arie
* Randy Jackson
* Taj Jackson
* Taryll Jackson
* TJ Jackson

[thumb|150px|right|alt=|[Janet Jackson fixo un dueto co seu irmán Michael, finado o 25 de xuño de 2009]]
[thumb|150px|right|alt=|[Miley Cyrus participou na canción]]
* Al Jardine
* Joe Jonas
* Kevin Jonas
* Nick Jonas
* Jimmy Jean-Louis
* Taylor Swift
* Gladys Knight
* Benji Madden
* Joel Madden
* Katharine McPhee
* Jason Mraz
* Mýa
* Orianthi Panagaris (tamén na guitarra)
* Freda Payne
* A. R. Rahman
* Raphael Saadiq
* Trey Songz
* Musiq Soulchild
* Jordin Sparks
* The Cataracs
* Robin Thicke
* Alex Williams
* Rob Thomas
* Vince Vaughn
* Ann Wilson
* Brian Wilson
* Nancy Wilson

## Listas musicais 
## Listas de gravacións 
# **Versión reducida** "We Are the World 25 for Haiti" - 3:17
# **Versión completa** "We Are the World 25 for Haiti" - 7:37

## Notas